Cum poţi să realizezi un podcast? FJSC invită absolvenții de licență să se înscrie la programul de master Producţie Multimedia şi Audio-Video

[bookmark: _GoBack]Facultatea de Jurnalism și Științele Comunicării a Universității din București îi așteaptă pe studenții care au absolvit studiile de licență să se înscrie la programul de master Producţie Multimedia şi Audio-Video, unde vor aprofunda mediile digitale cu aplicaţii în domeniul comunicării.

Înscrierea la programele de master ale FJSC se face online, până pe 16 iulie 2023,  accesând acest link.

De la design grafic și Web, la tehnologia informaţiei, și până la producție audio-video, programul masteral vizează dezvoltarea și adaptarea conținutului digital într-un mod interactiv şi permite studenţilor tranziţia de la viaţa academică la o carieră practică în domeniul digital.

Studenții vor putea inclusiv să realizeze, împreună cu lector univ. dr. Antonia Matei, în cadrul cursului Producţie audio digitală, podcasturi. 

Printre podcasturile realizate de către studenții din anul I de la programul de master Producţie Multimedia şi Audio-Video se numără: 
· Podcastul Career Journey, despre găsirea profesiei potrivite, realizat de Anne-Marie Savulescu;
· Podcastul iCoffe, despre tehnologie, realizat de Bianca Cristina Şoitarîu;
· Podcastul Viața în corporație, despre provocările, dificultățile, și avantajele unui job într-o corporație, realizat de Ana Cristina Lipan;
· Podcastul La discuții peste picior, pentru pasionații de streetwear, realizat de Mihnea Christian Faus;
· Podcastul The Turning Point, despre cei care doresc să facă o schimbare a carierei, realizat de Denisa Sora.
· Un podcast despre terapiile alternative, realizat de Roxi Lupu.

Podcasturile enumerate mai sus vor fi disponibile în curând pe platformele Spotify și YouTube.

Mai multe detalii cu privire la admiterea în cadrul programului de master Producţie Multimedia şi Audio-Video pot fi accesate aici și aici.
